text: Politiet efterlyser 71-årig mand
  25 juli 2017 kl. 12.24
  Sydøstjyllands Politi efterlyser en 71-årige Intro Ferdinand Altonen fra Vonge, der har været væk i 10 dage. 
  Intro Ferninand Altonen fra Vonge er sidst set lørdag den 15.juli, hvor han har forladt sit hjem på en hvid damecykel og er kørt i ukendt retning. 
  Han er dårligt gående og bevæger sig sjældent væk fra bopælen i længere tid. Han er 71 år, finsk af oprindelse, 170-175 cencimeter høj, almindelig af bygning, og han har kort gråt hår. Han har et kunstigt venstre øje, anvender briller, har overskæg og tatoveringer på begge arme/hænder. 
  Da han forlod bopælen var han iført beige trøje, grå/sorte arbejdsbukser og brune sko med snørrebånd. 
  Intro Ferdinand Altonen kører på en hvid damecykel, der har monteret to sidespejle og en blå kasse. 
  Hvis du har oplysninger om Intro Ferdinand Altonen og den hvide damecykel, så ring til Sydøstjyllands Politi på 114.
  